钦定古今图书集成/明伦汇编/闺媛典/第281卷 > 皇清十四 > 杨维翰妻徐氏
## 钦定古今图书集成/明伦汇编/闺媛典/第281卷 > 皇清十四 > 杨维翰妻徐氏

按《安庆府志》：“徐氏，名常贞，灊山生员徐乐韶女。年十六，适生员杨维翰。时维翰祖母及父母俱在，翰年二十六病亡，遗孤大来甫周，氏欲从死者数四，舅姑曰：‘遗孤失养，必至绝祀矣’。氏感舅姑言，缟衣蔬食，奉养祖姑，舅姑备极诚敬。子数岁，舅姑相继逝，哀毁号恸，力为殡葬。祖姑殁，亦如之。以劳苦哀伤成疾，卒年三” 十有五。